Mæl stavkirke

Mæl stavkirke var forgjengeren til dagens Mæl kirke, som står på Ørnes (gnr. 107) i Tinn kommune, ca. 100 meter sørøst for tunet på gården. Stavkirken stod på samme tomt, men visstnok lenger ut mot kirkegårdsmuren, tett inntil der nåværende kirke står. Eldste kjente omtale er fra 31. mars 1358 i forbindelse med en gravlegging. Det er imidlertid vanlig å regne kirken for å ha blitt oppført på 1100-tallet. Ifølge Lorentz Dietrichson hadde stavkirken åpen svalgang, og den skal ha vært av samme slag som Atrå og Dal. Det antas at den ble revet like etter at dagens kirke ble vigslet i 1839.

Gjenstander fra stavkirken 
Fra stavkirken er bevart portalplanker i Tinn museum. For øvrig ble gjenstander fra kirken i sin tid spredt på bygda.

Referanser

Litteratur 
 Jan Brendalsmo: Kildegjennomgang: Middelalderske kirkesteder i Telemark (Riksantikvaren, 2016), s. 73–74

Eksterne lenker
 

Tidligere kirker i Telemark
Revne stavkirker i Norge
Kulturminner i Tinn